Foto: Kirill Kuxmar/TASS Kemerovodagi “Qishki olcha” savdo markazida yuz bergan yong‘in oqibatida halok bo‘lganlar orasida 41 nafar bola bor. Bu haqda RIA «Novosti» mintaqa favqulodda xizmatlaridagi manbaga asosan xabar qilmoqda. «Halok bo‘lganlar ro‘yxatida 41 bolaning familiyasi bor», - deya ta’kidlab o‘tgan manba. Hammasi bo‘lib, so‘nggi ma’lumotlarga ko‘ra, 25 mart kuni yuz bergan yong‘in oqibatida 64 kishi halok bo‘ldi. Ayni damda vayronalarni tozalash ishlari davom etyapti. Eslatib o‘tamiz, avvalroq Putin Kemerovodagi fojianing asl sabablarini aytgandi.